crop_husband_wife_sucide_crime |
फसलों के साथ जलकर पति-पत्नी ने की खुदकुशी
By: admin	| Last Updated: Monday, 27 April 2015 4:25 PM
नई दिल्ली: एक तरफ तो देश में भूकंप लोंगो की जान का दुश्मन बना गया है तो वही दूसरी तरफ बुन्देलखण्ड में खराब और तबाह हुई फसले किसानो को जान देने के लिए विवश कर रही है.
ऐसी ही एक दिल दहला देने वाली घटना समाने आयी बांदा जिले में जहां खेत से काट कर खलिहान में रखी अपनी फसल की जीरो पैदाइस को देख कर एक किसान ने पूरी फसल के साथ अपने आप को जिन्दा जला दिया और अपने पति को जलता देख ,पत्नी ने भी इसी आग कूद गई ,जिसके चलते दोनों की मौत हो गई.
अब इस खौफ नाक मंजर को देखिये जिसे देख कर किसी की भी रूहे कांप जायेगी ,कि कैसे आग की लपटे अपना विकराल रूप ले कर पूरी की पूरी फसलों को जला चुकी है ,इस घर में भी आग का ताण्डव साफ साफ दिखाई दे रहा है और इसी आग ने एक बुजुर्ग किसान दम्पती को जिन्दा निगल लिया है.
परिवार में गम का माहौल है ,हर आँख नम है ,चेहरो में मातम छाया है ,वैसे हम आप को यह भी बता दे यह आग खुद इस परिवार के मुखिया ने अपनी बर्बाद और तबाह हो चुकी फसलो में लगाई थी और उसके बाद पति और पत्नी दोनों ने इसी फसल के साथ अपनी जीवन लीला खत्म कर ली!
उत्तर प्रदेश में बुंदेलखंड के बांदा जिले के कमासिन थाना क्षेत्र के अछरील गांव में रहने वाले 65 वर्षीय किसान रामकृपाल 25 बीघा जमीन मालिक था उसने अपने खेत में चना और गेहू बोया था लेकिन बेमौसम हुयी बारिस से उसकी सारी फसले खेत में ही बर्बाद हो गई लेकीन बड़ी उम्मीद के साथ उसने फसलों को अपनी पत्नी और बेटो के साथ मिल ,काट कर खलिहान में जाम किया था.
इसी फसल कि कतराई के लिए उसने कई मशीन वालो से सम्पर्क किया, लेकीन जो भी मशीन वाला आया उसने अनाज का दाना न होने से कतराई करने से मना कर दिया ,इसी के साथ रामकृपाल सदमे में चला गया , साहूकारों से लिया ५० हजार रुँप्ये का क़र्ज़ भी आफत बना हुआ था.
इसी के चलते किसान ने खुद को फसलों के साथ आग के हवाले कर लिया साथ ही साथ उनकी पत्नी बन्नी देवी ने भी इसी आग में कूद कर जान दे दी !बुंदेलखंड में हर रोज दर्जनों किसान मौत को गले लगा रहे हैं , किसी की सदमे से मौत हो रही है तो कोई फांसी लगा रहा है तो कई आग लगा कर जान दे रहा है पर आन्दाताओं की इन मौतों से मन की बात करने वाली मोदी सरकार और किसानों की हिमायती बनने वाली प्रदेश की अखिलेश सरकार कान में तेल डाले बैठी है.
हालात इतने खराब हैं की जिला प्रशासन के आला अधिकारी मुआवजा देना तो दूर किसानों की मौत को मानने को तैयार नहीं है. किसान दम्पती आग में जल कर मौत की खबर पा कर घटना स्थल पहुचे जिला प्रशासन के आलाधिकारियो ने पहले तो अन्य किसान की मौत कि तरह ही इस किसान दम्पती कि मौत को वजह घरेलू कलह मान लिया लेकीन जब मीडिया ने इस किसान कि बर्बाद और तबाह हुयी फसलो का हवाला दिया तो प्रशासन ने इस पूरे मामले की जाँच का अस्वासन दे डाला.
बुंदेलखंड का नाम आते ही बदहाली की जो तस्वीर उभरती है उसमे इस साल हुई बेमौसम बरसात ने तबाही के ऐसे रंग भर दिए है जिनको देख कर रूह कांप जा रही है , बर्बाद फसलें , उजड़े खेत , खुदकशी करते किसानो के फाके करते परिजन नतीजतन हर तरफ नाउम्मीदी , निराशा , खौफ और सरकार की तरफ मदद की उम्मीद में टिकी बेबस , लाचार निगाहें ! अब देखना यह होगा कि सरकार इन अन्नदातो को बचाने के लिए जमीनी स्तर पर क्या ठोस उठाती है ?
Web Title: crop_husband_wife_sucide_crime
First Published: Monday, 27 April 2015 4:25 PM